James Bond 007: Blood Stone

James Bond 007: Blood Stone er et tredjepersonsskytespill til Windows, Xbox 360 og PlayStation 3 utviklet av Bizarre Creations som kom ut i 2010. En Nintendo DS-versjon utviklet av n-Space kom også ut. Spillet er basert på James Bond-bokserien, og er ikke basert på noen tidligere bøker eller filmer i serien, men har heller original handling til spillet.

Handling 
I 2010 avdekker MI6 et komplott planlagt av terroristen Greco for å drepe G20-lederne. M gir James Bond i oppdrag å forhindre dette angrepet. Etter at Greco har flyktet fra sin personlige yacht, følger Bond etter ham gjennom Athen, før han oppdager at Greco har rigget en SUV med eksplosiver. Men Bond deaktiverer eksplosivene før bilen rekker frem til G-20-ledelsen.

Kort tid senere får M høre om Malcolm Tedworth, en vitenskapsmann som forsvant mens han arbeidet for forsvarsdepartementet. Med mistanke om at Tedworth ble kidnappet fordi noen ønsket seg tilgang til forskningen hans, får Bond i oppdrag å gjenopprette både Tedworth og arbeidet hans. Men det oppstår en rekke komplikasjoner underveis.

Referanser

Eksterne lenker 

 

James Bond-spill
Videospill fra 2010
Tredjepersonsskytespill
Windows-spill
Xbox 360-spill
PlayStation 3-spill
Nintendo DS-spill
Videospill utviklet i Storbritannia
Videospill utviklet i USA